Covid Third Wave: देश में कोरोना हुआ बेकाबू, 24 घंटे में 1,41,986 नए केस दर्ज, एक दिन में 27% की उछाल
एक दिन में 285 लोगों की मौत हो गई है। देश में इस महामारी से जान गंवाने वालों की संख्या 4,83,463 हो गई है। इस बीच, ओमिक्रॉन मामलों की संख्या देश में बढ़कर कुल 3,071 हो गई है, जिनमें से 1,203 को अस्पतालों से छुट्टी दे दी गई है।
नयी दिल्ली: देश में पिछले 24 घंटों में 1,41,986 नए कोरोना के मामले दर्ज किए गए हैं। साथ ही इस घातक बीमारी से 285 लोगों की मौतें दर्ज हुई है। केंद्रीय स्वास्थ्य एवं परिवार कल्याण मंत्रालय की ओर से शनिवार को जारी रिपोर्ट में ये जानकारी दी गई है।गौरतलब है कि पिछले दिनों कोरोना के करीब 1 लाख 14 हजार से अधिक दर्ज किये गए थे। उससे एक दिन 90 हजार कोरोना के मामले दर्ज किये गए थे। एक दिन में कोरोना के नए मामलों में 27 फीसदी से अधिक की उछाल दर्ज की गई है।एक दिन में 285 लोगों की मौत हो गई है। देश में इस महामारी से जान गंवाने वालों की संख्या 4,83,463 हो गई है। इस बीच, ओमिक्रॉन मामलों की संख्या देश में बढ़कर कुल 3,071 हो गई है, जिनमें से 1,203 को अस्पतालों से छुट्टी दे दी गई है।मंत्रालय के अनुसार, अब तक कुल 27 राज्यों ने नए वेरिएंट की सूचना दी है। पिछले 24 घंटों में 40,895 रोगियों के ठीक होने से कुल संख्या बढ़कर 3,44,12,740 हो गई है। नतीजतन, भारत की रिकवरी रेट 97.30 प्रतिशत है।साथ ही इसी अवधि में, देश भर में कुल 15,29,948 टेस्ट किए गए। साप्ताहिक पॉजिटिविटी रेट बढ़कर 5.66 प्रतिशत हो गई है, जबकि दैनिक पॉजिटिविटी रेट 9.28 प्रतिशत रही है।पिछले 24 घंटों में 90 लाख से अधिक वैक्सीन खुराक के प्रशासन के साथ, भारत का कोविड टीकाकरण कवरेज शनिवार सुबह तक 150.61 करोड़ तक पहुंच गया। मंत्रालय के अनुसार 17.88 करोड़ से अधिक शेष और अप्रयुक्त खुराक अभी भी राज्यों और केंद्र शासित प्रदेशों के पास उपलब्ध हैं। इनपुट- आईएएनएस